title: Komisijas Deleģētā direktīva 2014/3/ES ( 2013. gada 18. oktobris ), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina acetāta marķierim izmantošanai stereotakses rāmjos, ko izmanto, veicot datortomogrāfiju un magnētiskās rezonanses caurskati, un gamma terapijas un hadronu terapijas iekārtu pozicionēšanas sistēmā  Dokuments attiecas uz EEZ

text:
               9.1.2014

               LV

               Eiropas Savienības Oficiālais Vēstnesis

               L 4/49

         KOMISIJAS DELEĢĒTĀ DIREKTĪVA 2014/3/ES
   (2013. gada 18. oktobris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina acetāta marķierim izmantošanai stereotakses rāmjos, ko izmanto, veicot datortomogrāfiju un magnētiskās rezonanses caurskati, un gamma terapijas un hadronu terapijas iekārtu pozicionēšanas sistēmā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot svinu tirgū laistās elektriskās un elektroniskās iekārtās.

               (2)

               Svina acetāts ir ideāli piemērota viela, ko izmantot par marķieri rāmjos, ko lieto pozicionēšanai staru terapijā un gamma terapijā audzēju izņemšanas procedūrās.

               (3)

               Pašlaik nav zinātniski un tehniski realizējamu iespēju attiecīgajā lietojumā neizmantot svinu vai to aizstāt, un ir pamats domāt, ka tuvākajā nākotnē neradīsies praktiski izmantojams aizstājējs.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 22. punktu:

                  “22.

                  Svina acetāta marķieris izmantošanai stereotakses rāmjos, ko izmanto, veicot datortomogrāfiju un magnētiskās rezonanses caurskati, un gamma terapijas un hadronu terapijas iekārtu pozicionēšanas sistēmās. Termiņš beidzas 2021. gada 30. jūnijā.”


title: Komisijas Īstenošanas direktīva 2011/39/ES ( 2011. gada 11. aprīlis ), ar ko groza Padomes Direktīvu 91/414/EEK, lai tajā iekļautu fenazakvīnu kā darbīgo vielu, un groza Komisijas Lēmumu 2008/934/EK  Dokuments attiecas uz EEZ

text:
               12.4.2011

               LV

               Eiropas Savienības Oficiālais Vēstnesis

               L 97/30

         KOMISIJAS ĪSTENOŠANAS DIREKTĪVA 2011/39/ES
   (2011. gada 11. aprīlis),
   ar ko groza Padomes Direktīvu 91/414/EEK, lai tajā iekļautu fenazakvīnu kā darbīgo vielu, un groza Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un (EK) Nr. 1490/2002 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Fenazakvīns ir minētajā sarakstā.

               (2)

               Saskaņā ar Regulas (EK) Nr. 1490/2002 11.e pantu iesniedzējs divu mēnešu laikā no novērtējuma ziņojuma projekta saņemšanas atsauca savu atbalstu šīs darbīgās vielas iekļaušanai Direktīvas 91/414/EEK I pielikumā. Līdz ar to Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4), tika pieņemts par fenazakvīna neiekļaušanu.

               (3)

               Sākotnējais ziņotājs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14. līdz 19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (5).

               (4)

               Pieteikumu iesniedza Grieķijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši kā tie, uz kuriem attiecas Lēmums 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā minētajām pamatprasībām un procedūras prasībām.

               (5)

               Grieķija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā minēto ziņojumu 2010. gada 28. janvārī nosūtīja Eiropas Pārtikas nekaitīguma iestādei (turpmāk “iestāde”) un Komisijai. Iestāde papildu ziņojumu darīja zināmu pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma iestāde 2010. gada 28. oktobrī Komisijai iesniedza secinājumu par fenazakvīnu (6). Dalībvalstis un Komisija izskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par fenazakvīnu.

               (6)

               Dažādajās veiktajās pārbaudēs konstatēja, ka var uzskatīt, ka fenazakvīnu saturoši augu aizsardzības līdzekļi kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi iekļaut fenazakvīnu I pielikumā, lai atļaujas augu aizsardzības līdzekļiem, kas satur šo darbīgo vielu, visās dalībvalstīs varētu piešķirt saskaņā ar minētās direktīvas noteikumiem.

               (7)

               Pirms darbīgo vielu iekļauj I pielikumā, ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (8)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur fenazakvīnu, lai nodrošinātu atbilstību Direktīvas 91/414/EEK, jo īpaši tās 13. panta prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem.

               (9)

               Pieredze liecina, ka Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7), var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem I pielikumā, neparedz jaunus pienākumus dalībvalstīm vai atļauju turētājiem.

               (10)

               Tāpēc ir lietderīgi attiecīgi grozīt Direktīvu 91/414/EEK.

               (11)

               Lēmumā 2008/934/EK ir paredzēts, ka fenazakvīnu neiekļauj minētajā pielikumā un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir nepieciešams svītrot rindu attiecībā uz fenazakvīnu.

               (12)

               Tādēļ ir lietderīgi attiecīgi grozīt Lēmumu 2008/934/EK.

               (13)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/934/EK pielikumā svītro rindu attiecībā uz fenazakvīnu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2011. gada 1. decembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc pašreizējās tādu augu aizsardzības līdzekļu atļaujas, kuru sastāvā ir fenazakvīns kā darbīgā viela.
   Tās līdz minētajai dienai īpaši pārbauda, vai ir izpildīti minētās direktīvas I pielikuma nosacījumi attiecībā uz fenazakvīnu, izņemot nosacījumus, kas paredzēti attiecīgās darbīgās vielas ieraksta B daļā, un vai atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur fenazakvīnu kā vienīgo vai vienu no vairākām darbīgajām vielām, kuras visas ir iekļautas Direktīvas 91/414/EEK I pielikumā vēlākais līdz 2011. gada 31. maijam, dalībvalstis atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma fenazakvīna ieraksta B daļu. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja fenazakvīns ir vienīgā darbīgā viela līdzeklī – vajadzības gadījumā groza vai atsauc atļauju vēlākais līdz 2015. gada 31. maijam; vai

               b)

               ja līdzeklis satur fenazakvīnu kā vienu no vairākām darbīgajām vielām, vajadzības gadījumā groza vai atsauc atļauju līdz 2015. gada 31. maijam vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 11. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  OV L 333, 11.12.2008., 11. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance fenazaquin. EFSA Journal 2010; 8(11):1892. (74 lpp.). doi:10.2903/j.efsa.2010.1892. Pieejams tiešsaistē: www.efsa.europa.eu.

      (7)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numurs

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “345

                     Fenazakvīns
                     CAS Nr.: 120928-09-8
                     CIPAC Nr.: 693

                     4-terc-butilfenetil hinazolīn-4-il ēteris

                     ≥ 975 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut izmantot tikai kā akaricīdu dekoratīviem augiem siltumnīcās.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2011. gada 11. martā pabeigtā pārskata ziņojuma secinājumus par fenazakvīnu, jo īpaši tā I un II papildinājumu.
                     Veicot šo vispārējo novērtēšanu, dalībvalstis:

                                 1)

                                 īpašu uzmanību pievērš ūdens organismu aizsardzībai,

                                 2)

                                 īpašu uzmanību pievērš to personu apdraudējumam, kuras veic apstrādi, un nodrošina, lai lietošanas nosacījumos būtu paredzēts izmantot piemērotus individuālos aizsardzības līdzekļus;

                                 3)

                                 īpašu uzmanību pievērš bišu aizsardzībai un nodrošina, lai lietošanas nosacījumos vajadzības gadījumā būtu paredzēti risku mazinoši pasākumi;

                                 4)

                                 paredz tādus lietošanas nosacījumus, kuri nodrošina, ka fenazakvīna atlieku nav kultūrās, kas paredzētas cilvēku un dzīvnieku uzturam.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas direktīva (ES) 2015/1955 (2015. gada 29. oktobris), ar ko groza I un II pielikumu Padomes Direktīvai 66/402/EEK par graudaugu sēklu tirdzniecību (Dokuments attiecas uz EEZ)

text:
               30.10.2015

               LV

               Eiropas Savienības Oficiālais Vēstnesis

               L 284/142

         KOMISIJAS ĪSTENOŠANAS DIREKTĪVA (ES) 2015/1955
   (2015. gada 29. oktobris),
   ar ko groza I un II pielikumu Padomes Direktīvai 66/402/EEK par graudaugu sēklu tirdzniecību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību (1) un jo īpaši tās 21.b pantu,
   tā kā:

               (1)

               Pēdējos gados Kopējā lauksaimniecības augu šķirņu katalogā saskaņā ar Padomes Direktīvas 2002/53/EK (2) 17. pantu ir iekļauts arvien lielāks skaits miežu hibrīdšķirņu, ko ražo, izmantojot citoplazmatiskās vīrišķās sterilitātes metodi.

               (2)

               Citoplazmatiskā vīrišķā sterilitāte (CVS) ir pasaulē atzīta selekcijas metode, ko izmanto miežu hibrīdšķirņu ražošanai. Tā ietver ģenētisku sistēmu, kas dabā sastopama augu citoplazmā. Šo ģenētisko sistēmu var introducēt augos, izmantojot krustošanu. Pamatojoties uz minēto metodi, ir iespējams apvienot divu vai vairāku vecāku līniju ģenētisko daudzveidību. Tādējādi var uzlabot šo šķirņu sniegumu tādās jomās kā rezistence pret slimībām un ražība. Ņemot vērā minēto tehnoloģijas attīstību, ir lietderīgi ieviest īpašus nosacījumus attiecībā uz miežu hibrīdšķirnēm.

               (3)

               Ņemot vērā tehniskās līdzības ar rudzu hibrīdu sēklu ražošanu un miežu hibrīdu sēklu lietotāju vajadzības, ir lietderīgi attiecībā uz minētajām sēklām noteikt tādus nosacījumus, kas līdzīgi nosacījumiem, ko piemēro rudzu hibrīdu sēklām.

               (4)

               Pieredze liecina, ka, ņemot vērā uz lauka izmantoto īpašo maisījumu ražošanas sistēmu, kā arī ar laikapstākļiem saistītos riskus ziedēšanas laikā, šķirnes tīrības standarts CVS metodes izmantošanas gadījumā būtu jāsamazina līdz 85 %, lai panāktu sēklu ražošanas stabilitāti mazāk labvēlīgos laikapstākļos. Tādēļ ir lietderīgi noteikt zemāku šķirnes tīrības līmeni, nekā prasīts attiecībā uz citiem hibrīdiem.

               (5)

               Tāpēc būtu attiecīgi jāgroza Direktīvas 66/402/EEK I un II pielikums.

               (6)

               Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Grozījumi Direktīvā 66/402/EEK
   Direktīvas 66/402/EEK I un II pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2016. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
   Tās piemēro minētos noteikumus no 2016. gada 1. jūlija.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Adresāti
   Šī direktīva ir adresēta dalībvalstīm.

      Briselē, 2015. gada 29. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV 125, 11.7.1966., 2309./66. lpp.

      (2)  Padomes 2002. gada 13. jūnija Direktīva 2002/53/EK par lauksaimniecības augu sugu šķirņu kopējo katalogu (OV L 193, 20.7.2002., 1. lpp.).

      PIELIKUMS
      Direktīvas 66/402/EEK I un II pielikumu groza šādi:

                  1)

                  direktīvas I pielikumu groza šādi:

                              a)

                              pielikuma 5. punkta pirmo teikumu aizstāj ar šādu: “Kultūraugi sertificētu Avena nuda, Avena sativa, Avena strigosa, Oryza sativa, Triticum aestivum, Triticum durum, Triticum spelta un pašapputes xTriticosecale hibrīdu sēklu ražošanai un kultūraugi sertificētu Hordeum vulgare hibrīdu sēklu ražošanai, izmantojot metodi, kas nav citoplazmatiskā vīrišķā sterilitāte (CVS)”;

                              b)

                              pēc 5. punkta iekļauj šādu punktu:

                                          “5.a

                                          Kultūraugi Hordeum vulgare hibrīdu bāzes un sertificētu sēklu ražošanai, izmantojot CVS metodi

                                                      a)

                                                      Kultūraugs atbilst šādiem standartiem attiecībā uz attālumiem no tuvumā esošiem putekšņu avotiem, kā rezultātā var notikt nevēlama svešappute:

                                                                  Kultūraugs

                                                                  Minimālais attālums

                                                                  bāzes sēklu ražošanai

                                                                  100 m

                                                                  sertificētu sēklu ražošanai

                                                                  50 m

                                                      b)

                                                      Kultūraugam piemīt pietiekama šķirnes identitāte un tīrība attiecībā uz komponentu īpašībām.
                                                      Kultūraugs jo īpaši atbilst šādiem standartiem:

                                                                  i)

                                                                  to augu skaita procentuālais daudzums, kas acīmredzami nepieder pie tipa, nepārsniedz:

                                                                              —

                                                                              attiecībā uz kultūraugiem, ko izmanto bāzes sēklu ražošanai, 0,1 % – uzturētāja līnijai un atjaunojošajai līnijai un 0,2 % – CVS sievišķajam komponentam,

                                                                              —

                                                                              attiecībā uz kultūraugiem, ko izmanto sertificētu sēklu ražošanai, 0,3 % – atjaunojošajai līnijai un CVS sievišķajam komponentam un 0,5 % gadījumos, kad CVS sievišķais komponents ir vienkāršs hibrīds;

                                                                  ii)

                                                                  sievišķā komponenta vīrišķās sterilitātes līmenis ir vismaz:

                                                                              —

                                                                              99,7 % kultūraugiem, ko izmanto bāzes sēklu ražošanai,

                                                                              —

                                                                              99,5 % kultūraugiem, ko izmanto sertificētu sēklu ražošanai;

                                                                  iii)

                                                                  i) un ii) apakšpunkta prasības pārbauda oficiālā pēckontroles testā.

                                                      c)

                                                      Sertificētas sēklas var ražot sievišķās un vīrišķās sterilitātes komponentu jauktās kultūrās, kur vīrišķais komponents atjauno reproduktīvās spējas.”;

                  2)

                  direktīvas II pielikumu groza šādi:

                              a)

                              pielikuma 1. punkta C apakšpunktu aizstāj ar šādu:
                              “C.
                                    Avena nuda, Avena sativa, Avena strigosa, Hordeum vulgare, Oryza sativa, Triticum aestivum, Triticum durum, Triticum spelta un pašapputes xTriticosecale hibrīdi

                              Sertificētu sēklu kategorijas sēklu minimālā šķirnes tīrība ir 90 %.
                              Ja Hordeum vulgare ražots, izmantojot CVS, tā ir 85 %. Citi piemaisījumi, izņemot atjaunojošo līniju, nepārsniedz 2 %.
                              Minimālo šķirnes tīrību pārbauda oficiālā pēckontroles testā atbilstīgam paraugu īpatsvaram.”;

                              b)

                              direktīvas II pielikuma 1. punkta E apakšpunkta nosaukumu aizstāj ar šādu:“E.

                                    Secale cereale hibrīdi un Hordeum vulgare CVS hibrīdi”.


title: Komisijas Deleģētā direktīva (ES) 2016/1028 (2016. gada 19. aprīlis), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu lietot svinu lodmetālos, kurus izmanto elektriskajos savienojumos ar temperatūras mērīšanas sensoriem dažās ierīcēs (Dokuments attiecas uz EEZ)

text:
               25.6.2016

               LV

               Eiropas Savienības Oficiālais Vēstnesis

               L 168/13

         KOMISIJAS DELEĢĒTĀ DIREKTĪVA (ES) 2016/1028
   (2016. gada 19. aprīlis),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu lietot svinu lodmetālos, kurus izmanto elektriskajos savienojumos ar temperatūras mērīšanas sensoriem dažās ierīcēs
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES tirgū laistās elektriskās un elektroniskās iekārtās aizliedz izmantot svinu.

               (2)

               Svinu izmanto medicīnisku ierīču kriogēno sensoru elektriskajos savienojumos un monitoringa un kontroles instrumentos, lai izvairītos no biezu intermetālisku fāžu, matiņu un alvas mēra veidošanās. Minētos sensorus dažkārt izmanto, lai uz īsu periodu veiktu ļoti zemas temperatūras mērījumus.

               (3)

               Lodmetālus, kuru sastāvā nav svina, nevar izmantot kriogēnos apstākļos, jo tiem ir raksturīga alvas mēra veidošanās, kas būtiski ietekmē iekārtu drošumu. Ir pierādīts, ka parasti ekspluatētos kriogēnos sensoros nav droši un nav iespējams izmantot alternatīvās savienojumu tehnoloģijas kā vien lodmetālus.

               (4)

               Tādēļ lodmetāliem, kuru sastāvā ir svins un kuri izmantoti temperatūras sensoru ārējos kontaktos, kas periodiski tiek izmantoti temperatūrā, kas zemāka nekā – 150 °C, būtu jāpiešķir atbrīvojums līdz 2021. gada 30. jūnijam, paredzot to Direktīvas 2011/65/ES IV pielikuma 26. punktā. Ņemot vērā medicīnisko ierīču un monitoringa un kontroles instrumentu inovācijas ciklu īpašības, šā atbrīvojuma ilgums, visticamāk, neradīs negatīvu ietekmi uz inovāciju.

               (5)

               Tāpēc Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Ne vēlāk kā 2017. gada 30. aprīlī dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2016. gada 19. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikuma 26. punktu aizstāj ar šādu:

                     “26.

                     Svins turpmāk minētajos izmantošanas veidos, ko normālos ekspluatācijas un glabāšanas apstākļos ilgstoši izmanto temperatūrā, kas zemāka nekā – 20 °C:

                                 a)

                                 lodmetālos drukātās shēmas platēs;

                                 b)

                                 elektrisko un elektronisko sastāvdaļu savienojumu pārklājumos un drukātās shēmas plašu pārklājumos;

                                 c)

                                 vadu un kabeļu salodēšanas lodmetālos;

                                 d)

                                 devēju un sensoru salodēšanas lodmetālos.

                           Svins lodmetālos, ko izmanto elektriskos savienojumos ar temperatūras mērīšanas sensoriem ierīcēs, kuras ir paredzēts periodiski izmantot temperatūrā, kas ir zemāka nekā – 150 °C.
                     Šo atbrīvojumu termiņš beidzas 2021. gada 30. jūnijā.”


title: Komisijas Deleģētā direktīva 2014/75/ES ( 2014. gada 13. marts ), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu, kas ļauj izmantot 5 mg dzīvsudraba katrā aukstā katoda luminiscences spuldzē ( CCFL ) aizmugurapgaismojuma šķidro kristālu displejiem, kurus izmanto rūpnieciskajos monitoringa un kontroles instrumentos, kas laisti tirgū līdz 2017. gada 22. jūlijam  Dokuments attiecas uz EEZ

text:
               20.5.2014

               LV

               Eiropas Savienības Oficiālais Vēstnesis

               L 148/84

         KOMISIJAS DELEĢĒTĀ DIREKTĪVA 2014/75/ES
   (2014. gada 13. marts),
   ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu, kas ļauj izmantot 5 mg dzīvsudraba katrā aukstā katoda luminiscences spuldzē (CCFL) aizmugurapgaismojuma šķidro kristālu displejiem, kurus izmanto rūpnieciskajos monitoringa un kontroles instrumentos, kas laisti tirgū līdz 2017. gada 22. jūlijam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot dzīvsudrabu tirgū laistās elektriskās un elektroniskās iekārtās.

               (2)

               Daudzi rūpnieciskie monitoringa un kontroles instrumenti (RMKI) ir aprīkoti ar aizmugurapgaismojuma šķidro kristālu displejiem, kuros jāizmanto aukstā katoda luminiscences spuldzes (CCFL), kas satur 5 mg dzīvsudraba. Kopējā nelabvēlīgā ietekme, ko dzīvsudrabu saturošo CCFL aizvietošana rūpnieciskajos monitoringa un kontroles instrumentos radītu uz vidi, veselību un patērētāju drošību, varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               (3)

               Lai būtu iespējams ražojumu remonts un varētu paildzināt to ekspluatācijas laiku, būtu jāpiešķir atbrīvojums attiecībā uz dzīvsudraba lietojuma ierobežojumiem CCFL aizmugurapgaismojuma šķidro kristālu displejiem rūpnieciskajos monitoringa un kontroles instrumentos. Saskaņā ar principu “remontēt atbilstīgi ražojuma oriģinālam” atbrīvojumam būtu jāattiecas uz visiem ražojumiem, kuri laisti tirgū līdz 2017. gada 22. jūlijam, kas ir atbilstības nodrošināšanas termiņš RMKI, un atbrīvojuma termiņam vajadzētu būt septiņiem gadiem, sākot no minētā datuma. Nešķiet ticams, ka atbrīvojums radīs negatīvu ietekmi uz inovācijām.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2014. gada 13. martā

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 35. punktu:

                     “35.

                     Dzīvsudrabs aukstā katoda luminiscences spuldzēs, kurās dzīvsudraba saturs nepārsniedz 5 mg spuldzē, aizmugurapgaismojuma šķidro kristālu displejiem, kurus izmanto rūpnieciskajos monitoringa un kontroles instrumentos, kas laisti tirgū līdz 2017. gada 22. jūlijam.
                     Termiņš beidzas 2024. gada 21. jūlijā.”


title: Komisijas Īstenošanas direktīva 2011/38/ES ( 2011. gada 11. aprīlis ), ar ko groza Direktīvas 2004/33/EK V pielikumu attiecībā uz trombocītu koncentrātu maksimālo pH vērtību uzglabāšanas laika beigās  Dokuments attiecas uz EEZ

text:
               12.4.2011

               LV

               Eiropas Savienības Oficiālais Vēstnesis

               L 97/28

         KOMISIJAS ĪSTENOŠANAS DIREKTĪVA 2011/38/ES
   (2011. gada 11. aprīlis),
   ar ko groza Direktīvas 2004/33/EK V pielikumu attiecībā uz trombocītu koncentrātu maksimālo pH vērtību uzglabāšanas laika beigās
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 27. janvāra Direktīvu 2002/98/EK, ar kuru nosaka kvalitātes un drošības standartus attiecībā uz cilvēka asins un asins komponentu savākšanu, testēšanu, apstrādi, uzglabāšanu un izplatīšanu, kā arī groza Direktīvu 2001/83/EK (1), un jo īpaši tās 29. panta otrās daļas f) apakšpunktu,
   tā kā:

               (1)

               Komisijas 2004. gada 22. marta Direktīvas 2004/33/EK par Eiropas Parlamenta un Padomes Direktīvas 2002/98/EK piemērošanu attiecībā uz dažām tehniskajām prasībām asinīm un asins komponentiem (2) V pielikuma 2.4. punktā ir noteikts trombocītu vienību minimālais pH līmenis (6,4) un maksimālais pH līmenis (7,4) uzglabāšanas laika beigās. Tāpēc trombocītu vienības, kuras neatbilst minētajai minimālajai un maksimālajai vērtībai, ir jāizlej.

               (2)

               Nesen iegūti zinātniski dati un praktisko izmēģinājumu pieredze liecina, ka tad, ja pH vērtība ir augstāka par 7,4, tas neietekmē uzglabāto trombocītu kvalitāti, savukārt, ja pH līmenis ir zemāks par 6,4, trombocīti pastāvīgi bojājas, tādēļ nav nepieciešams noteikt trombocītu koncentrātu maksimālo pH vērtību.

               (3)

               Tādu trombocītu izliešana, kuri pārsniedz maksimālo pH vērtību, kā noteikts Direktīvas 2004/33/EK V pielikumā, rada ievērojamus zaudējumus. Nākotnē šie zaudējumi var palielināties, jo, izmantojot jaunas savākšanas metodes un uzglabāšanas maisiņus, pieaugs pH vērtība uzglabāšanas laika beigās.

               (4)

               Tāpēc svītro maksimālo pH vērtību (7,4) visiem Direktīvas 2004/33/EK V pielikumā minētajiem trombocītu koncentrātiem.

               (5)

               Šajā direktīvā paredzētie pasākumi ir saskaņā ar atzinumu, ko sniegusi komiteja, kas izveidota ar Direktīvas 2002/98/EK 28. pantu,

         IR PIEŅĒMUSI ŠO DIREKTĪVU.
   1. pants
   Direktīvas 2004/33/EK V pielikumu groza saskaņā ar šīs direktīvas pielikumu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2011. gada 30. jūnijam. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2011. gada 11. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 33, 8.2.2003., 30. lpp.

      (2)  OV L 91, 30.3.2004., 25. lpp.

      PIELIKUMS
      Direktīvas 2004/33/EK V pielikuma 2.4. punktā ierakstiem:

                  —

                  “Aferēzes trombocīti”,

                  —

                  “Aferēzes trombocīti bez leikocītiem”,

                  —

                  “Reģenerētu trombocītu masa”,

                  —

                  “Reģenerētu trombocītu masa bez leikocītiem”,

                  —

                  “Reģenerēti vienas vienības trombocīti” un

                  —

                  “Reģenerēti vienas vienības trombocīti bez leikocītiem”

            kvalitātes mērījumu pieņemamos rezultātus attiecībā uz pH aizstāj ar šādu ierakstu:
      “Ne mazāk kā 6,4 uzglabāšanas laika beigās, koriģē 22 °C”.


title: Komisijas Īstenošanas direktīva 2011/42/ES ( 2011. gada 11. aprīlis ), ar ko groza Padomes Direktīvu 91/414/EEK, lai tajā iekļautu flutriafolu kā darbīgo vielu, un groza Komisijas Lēmumu 2008/934/EK  Dokuments attiecas uz EEZ

text:
               12.4.2011

               LV

               Eiropas Savienības Oficiālais Vēstnesis

               L 97/42

         KOMISIJAS ĪSTENOŠANAS DIREKTĪVA 2011/42/ES
   (2011. gada 11. aprīlis),
   ar ko groza Padomes Direktīvu 91/414/EEK, lai tajā iekļautu flutriafolu kā darbīgo vielu, un groza Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Komisijas Regulā (EK) Nr. 1490/2002 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Flutriafols ir minētajā sarakstā.

               (2)

               Saskaņā ar Regulas (EK) Nr. 1490/2002 11.e pantu iesniedzējs atsauca savu atbalstu šīs darbīgās vielas iekļaušanai Direktīvas 91/414/EEK I pielikumā divu mēnešu laikā no novērtējuma ziņojuma projekta saņemšanas. Līdz ar to par flutriafola neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4).

               (3)

               Sākotnējais iesniedzējs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14. līdz 19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta minētās direktīvas 8. panta 2. punktā, bet nav iekļautas tās I pielikumā (5).

               (4)

               Pieteikumu iesniedza Apvienotajai Karalistei, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši kā tie, uz kuriem attiecas Lēmums 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā minētajām pamatprasībām un procedūras prasībām.

               (5)

               Apvienotā Karaliste izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā 2010. gada 15. janvārī minēto ziņojumu nosūtīja Eiropas Pārtikas nekaitīguma iestādei (turpmāk “iestāde”) un Komisijai. Iestāde papildu ziņojumu darīja zināmu pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma iestāde savu secinājumu par flutriafolu iesniedza Komisijai 2010. gada 14. oktobrī (6). Dalībvalstis un Komisija pārskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par flutriafolu.

               (6)

               Dažādajās veiktajās pārbaudēs konstatēja, ka flutriafolu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi iekļaut flutriafolu I pielikumā, lai nodrošinātu, ka to augu aizsardzības līdzekļu atļaujas, kas satur šo darbīgo vielu, visās dalībvalstīs var piešķirt saskaņā ar minētās direktīvas noteikumiem.

               (7)

               Neskarot minēto secinājumu, ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā noteikts, ka vielas iekļaušanai I pielikumā var paredzēt nosacījumus. Tādēļ ir atbilstīgi pieprasīt, lai pieteikuma iesniedzējs sniedz papildu informāciju, kas apstiprina tehniskajās specifikācijās iekļauto piemaisījumu ietekmi, novērtējumu par triazola metabolītu atvasinājumu (TDM) atliekām galvenajās kultūrās, rotācijas kultūrās un dzīvnieku izcelsmes produktos un par ilgtermiņa risku attiecībā uz kukaiņēdājiem putniem.

               (8)

               Pirms darbīgo vielu iekļauj I pielikumā, jāparedz pietiekams laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (9)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur flutriafolu, lai nodrošinātu atbilstību Direktīvas 91/414/EEK, un jo īpaši tās 13. panta, prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietošanas veidu atbilstīgi Direktīvā 91/414/EEK noteiktajiem vienotajiem principiem.

               (10)

               Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7), gūtā pieredze liecina, ka var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem I pielikumā, neparedz dalībvalstīm vai atļauju turētājiem jaunus pienākumus.

               (11)

               Tāpēc ir lietderīgi attiecīgi grozīt Direktīvu 91/414/EEK.

               (12)

               Lēmumā 2008/934/EK ir paredzēts, ka flutriafolu neiekļauj minētajā pielikumā un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir nepieciešams svītrot rindu attiecībā uz flutriafolu.

               (13)

               Tādēļ ir lietderīgi attiecīgi grozīt Lēmumu 2008/934/EK.

               (14)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/934/EK pielikumā svītro rindu par flutriafolu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto noteikumu un šīs direktīvas atbilstības tabulu.
   Tās piemēro minētos aktus no 2011. gada 1. decembra.
   Kad dalībvalstis pieņem minētos aktus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc spēkā esošās tādu augu aizsardzības līdzekļu atļaujas, kuru sastāvā ir darbīgā viela flutriafols.
   Līdz minētajam datumam tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz flutriafolu, izņemot tos nosacījumus, kas noteikti attiecīgās darbīgās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kurā flutriafols ir vienīgā vai viena no vairākām darbīgajām vielām, kas visas ir iekļautas Direktīvas 91/414/EEK I pielikumā vēlākais līdz 2011. gada 31. maijam, dalībvalstis atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta par flutriafolu B daļu. Pamatojoties uz minēto novērtējumu, tās nosaka, vai līdzeklis joprojām atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja flutriafols līdzeklī ir vienīgā darbīgā viela, tad vajadzības gadījumā groza vai atsauc atļauju vēlākais 2015. gada 31. maijā; vai

               b)

               ja flutriafols līdzeklī ir viena no vairākām darbīgajām vielām, tad vajadzības gadījumā groza vai atsauc atļauju vēlākais 2015. gada 31. maijā vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām attiecīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 11. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  OV L 333, 11.12.2008., 11. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde. Secinājums par darbīgās vielas flutriafola pesticīdu riska novērtējuma profesionālapskati. EFSA Journal 2010; 8(10):1868, 50. lpp. doi:10.2903/j.efsa.2010.1868. Pieejams internetā: www.efsa.europa.eu/efsajournal.htm.

      (7)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                     IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “346

                     Flutriafols

                        CAS Nr: 76674-21-0

                        CIPAC Nr: 436

                        (RS)-2,4’-difluor-α-(1H-1,2,4-triazol-1-ilmetil)benzhidrilspirts

                     ≥ 920 g/kg
                     (racemāts)
                     Būtiski piemaisījumi: dimetilsulfāts: maks. saturs 0,1 g/kg;
                     dimetilformamīds: maks. saturs 1 g/kg;
                     metilspirts: maks. saturs 1 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2011. gada 11. martā pabeigtā pārskata ziņojuma secinājumus par flutriafolu, un jo īpaši tā I un II papildinājumu.
                     Šajā vispārējā novērtējumā dalībvalstis:

                                 1)

                                 pievērš īpašu uzmanību darba ņēmēju aizsardzībai un nodrošina to, lai lietošanas nosacījumos būtu paredzēts izmantot atbilstošus individuālās aizsardzības līdzekļus;

                                 2)

                                 pievērš īpašu uzmanību gruntsūdeņu aizsardzībai, ja darbīgā viela tiek izmantota reģionos ar sensitīviem augsnes un/vai klimatiskajiem apstākļiem;

                                 3)

                                 pievērš īpašu uzmanību ilgtermiņa riskam attiecībā uz kukaiņēdājiem putniem.

                           Atļaujas nosacījumos vajadzības gadījumā ietver riska mazināšanas pasākumus.
                     Attiecīgās dalībvalstis nodrošina, ka Komisija no pieteikuma iesniedzēja saņem apstiprinošu informāciju par:

                                 a)

                                 tehniskajās specifikācijās iekļauto piemaisījumu ietekmi;

                                 b)

                                 triazola metabolītu atvasinājumu (TDM) atliekām galvenajās kultūrās, rotācijas kultūrās un dzīvnieku izcelsmes produktos;

                                 c)

                                 ilgtermiņa risku attiecībā uz kukaiņēdājiem putniem.

                           Attiecīgās dalībvalstis nodrošina, ka pieteikuma iesniedzējs Komisijai līdz 2011. gada 1. decembrim sniedz a) punktā noteikto informāciju un līdz 2013. gada 31. maijam - b) un c) punktā noteikto informāciju.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Deleģētā direktīva 2014/11/ES ( 2013. gada 18. oktobris ), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu sešvērtīgajam hromam sārma dozatoros, ko izmanto, lai radītu fotokatodus rentgena attēla pastiprinātājos, līdz 2019. gada 31. decembrim , un rentgena sistēmu rezerves daļās, kas laistas ES tirgū pirms 2020. gada 1. janvāra  Dokuments attiecas uz EEZ

text:
               9.1.2014

               LV

               Eiropas Savienības Oficiālais Vēstnesis

               L 4/65

         KOMISIJAS DELEĢĒTĀ DIREKTĪVA 2014/11/ES
   (2013. gada 18. oktobris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu sešvērtīgajam hromam sārma dozatoros, ko izmanto, lai radītu fotokatodus rentgena attēla pastiprinātājos, līdz 2019. gada 31. decembrim, un rentgena sistēmu rezerves daļās, kas laistas ES tirgū pirms 2020. gada 1. janvāra
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot sešvērtīgo hromu tirgū laistās elektriskās un elektroniskās iekārtās.

               (2)

               Sešvērtīgo hromu lieto sārma dozatoros, ko izmanto, lai radītu fotokatodus rentgena attēla pastiprinātājos. Nav iespējams fotokatodu ražošanas procesā neizmantot sešvērtīgo hromu vai to aizstāt, jo pašlaik aizstājēji un alternatīvas tehnoloģijas nav pietiekami drošas vai pieejamas, lai apmierinātu visas vajadzības.

               (3)

               Daļa no sešvērtīgā hroma, ko izmanto fotokatodu ražošanas procesā, neizbēgami paliek tirgū laistajā ražojumā.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 30. punktu:

                  “30.

                  Sešvērtīgais hroms sārma dozatoros, ko izmanto, lai radītu fotokatodus rentgena attēla pastiprinātājos, līdz 2019. gada 31. decembrim, un rentgena sistēmu rezerves daļās, kas laistas ES tirgū pirms 2020. gada 1. janvāra.”


title: Komisijas Deleģētā direktīva (ES) 2019/174 (2018. gada 16. novembris), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai tāda kristālstikla sastāvā, kam apraksts dots Direktīvā 69/493/EEK (Dokuments attiecas uz EEZ.)

text:
                  5.2.2019

                  LV

                  Eiropas Savienības Oficiālais Vēstnesis

                  L 33/20

         KOMISIJAS DELEĢĒTĀ DIREKTĪVA (ES) 2019/174
         (2018. gada 16. novembris),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai tāda kristālstikla sastāvā, kam apraksts dots Direktīvā 69/493/EEK
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās un jo īpaši tās 5. panta 1. punkta a) apakšpunktu (1),
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Šo prasību nepiemēro Direktīvas 2011/65/ES III pielikumā uzskaitītajiem lietojumiem.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES (1.–11. kategorija), ir uzskaitītas minētās direktīvas I pielikumā.

                     (3)

                     Svins ir Direktīvas 2011/65/ES II pielikumā minēta ierobežota izmantojuma viela. Svina izmantošana tāda kristālstikla sastāvā, kam apraksts dots Padomes Direktīvas 69/493/EEK (2) I pielikumā (1., 2., 3. un 4. kategorija), tika atbrīvota no ierobežojuma un pašlaik ir iekļauta Direktīvas 2011/65/ES III pielikuma 29. ierakstā. Atbrīvojuma beigu termiņš attiecībā uz 1.–7. un 10. kategoriju bija 2016. gada 21. jūlijs.

                     (4)

                     Komisija pieteikumu par šā atbrīvojuma pagarināšanu saņēma pirms 2015. gada 21. janvāra saskaņā ar Direktīvas 2011/65/ES 5. panta 5. punktu. Atbrīvojums ir spēkā līdz brīdim, kad ir pieņemts lēmums par konkrēto lietojumu.

                     (5)

                     Svina oksīdus (PbO vai Pb3O4) izmanto par starpproduktu svina kristālstikla ķīmiskajā sintēzē. Svina kristālstiklu izmanto elektriskajās un elektroniskajās ierīcēs, jo tam piemīt unikālas datošanas (dzesēšanas ātrums, darbības diapazons), optiskas (refrakcijas koeficients, dispersija) un dekoratīvas (Vikersa cietība) īpašības, kas dod iespēju ražot tādas elektriskās un elektroniskās ierīces, ko citādi nebūtu iespējams saražot – specifiskus gaismekļus un lustras, elektrificētus spoguļus, pulksteņus un rokaspulksteņus, digitālos fotorāmīšus un būvmateriālus (izgaismotus blokus).

                     (6)

                     Svina aizstāšana vai likvidēšana kristālstiklā joprojām nav zinātniski un tehniski realizējama, jo trūkst uzticamu aizstājēju. Atbrīvojums nevājina Eiropas Parlamenta un Padomes Regulā (EK) Nr. 1907/2006 (3) noteikto vides un veselības aizsardzību. Atbrīvojumu attiecībā uz svina izmantošanu tāda kristālstikla sastāvā, kam apraksts dots Padomes Direktīvas 69/493/EEK I pielikumā (1., 2., 3. un 4. kategorija), attiecībā uz 1.–7. un 10. kategoriju vajadzētu pagarināt.

                     (7)

                     Tā kā attiecīgajiem lietojumiem tirgū ne pašlaik, ne tuvākajā nākotnē nav un nebūs pieejamas uzticamas alternatīvas, atbrīvojumu attiecībā uz 1.–7. un 10. kategoriju vajadzētu pagarināt uz ne vairāk kā pieciem gadiem līdz 2021. gada 21. jūlijam. Ņemot vērā uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

                     (8)

                     Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punkta otrajā daļā. Skaidrības labad minētās direktīvas III pielikumā būtu jānorāda atbrīvojumu derīguma termiņi.

                     (9)

                     Tāpēc būtu attiecīgi jāgroza Direktīva 2011/65/ES,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES III pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2020. gada 29. februārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no 2020. gada 1. marta.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2018. gada 16. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 174, 1.7.2011., 88. lpp.

            (2)  Padomes 1969. gada 15. decembra Direktīva 69/493/EEK par dalībvalstu tiesību aktu tuvināšanu attiecībā uz kristāla stiklu (OV L 326, 29.12.1969., 36. lpp.).

            (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.).

            PIELIKUMS
            Direktīvas III pielikumā 29. ierakstu aizstāj ar šādu:

                           “29

                           Svins tāda kristālstikla sastāvā, kam apraksts dots Padomes Direktīvas 69/493/EEK (*1) I pielikumā (1., 2., 3. un 4. kategorija)

                           Zaudē spēku:

                                       —

                                       2021. gada 21. jūlijā attiecībā uz 1.–7. un 10. kategoriju;

                                       —

                                       2021. gada 21. jūlijā attiecībā uz 8. un 9. kategoriju, izņemot attiecībā uz in vitro diagnostikas medicīniskajām ierīcēm un rūpnieciskajiem monitoringa un kontroles instrumentiem;

                                       —

                                       2023. gada 21. jūlijā attiecībā uz 8. kategorijas in vitro diagnostikas medicīniskajām ierīcēm;

                                       —

                                       2024. gada 21. jūlijā attiecībā uz 9. kategorijas rūpnieciskajiem monitoringa un kontroles instrumentiem un attiecībā uz 11. kategoriju.

               (*1)  Padomes 1969. gada 15. decembra Direktīva 69/493/EEK par dalībvalstu tiesību aktu tuvināšanu attiecībā uz kristāla stiklu (OV L 326, 29.12.1969., 36. lpp.).”


title: Komisijas Īstenošanas direktīva (ES) 2018/1027 (2018. gada 19. jūlijs), ar ko Padomes Direktīvu 66/402/EEK groza attiecībā uz Sorghum spp. izolācijas attālumiem (Dokuments attiecas uz EEZ.)

text:
                  20.7.2018

                  LV

                  Eiropas Savienības Oficiālais Vēstnesis

                  L 184/4

            KOMISIJAS ĪSTENOŠANAS DIREKTĪVA (ES) 2018/1027
      (2018. gada 19. jūlijs),
      ar ko Padomes Direktīvu 66/402/EEK groza attiecībā uz Sorghum spp. izolācijas attālumiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību (1) un jo īpaši tās 21.a pantu,
      tā kā:

                  (1)

                  Direktīvā 66/402/EEK paredzēto sēklu ražošanas nosacījumu pamatā ir Ekonomiskās sadarbības un attīstības organizācijas (ESAO) sēklu shēmas starptautiskie standarti.

                  (2)

                     ESAO ikgadējā 2017. gada sanāksmē par sēklu shēmām tika grozīts izolācijas attālumu standarts, kas attiecas uz Sorghum spp. audzēšanu; standarts tika grozīts, lai jo īpaši ņemtu vērā apgabalus, kuros S. halepense vai S. sudanense klātbūtne rada īpašas ar svešapputi saistītas bažas.

                  (3)

                  Tāpēc Direktīva 66/402/EEK būtu attiecīgi jāgroza.

                  (4)

                  Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO DIREKTĪVU.
      1. pants
      Grozījumi Direktīvā 66/402/EEK
      Direktīvas 66/402/EEK I pielikumu groza saskaņā ar šīs direktīvas pielikumu.
      2. pants
      Transponēšana
      1.   Dalībvalstis vēlākais līdz 2018. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs Direktīvas prasības. Dalībvalstis tūlīt dara Komisijai zināmus minēto noteikumu tekstus.
      Tās piemēro minētos noteikumus no 2019. gada 1. janvāra.
      Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
      2.   Dalībvalstis tūlīt dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
      3. pants
      Stāšanās spēkā
      Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      4. pants
      Adresāti
      Šī direktīva ir adresēta dalībvalstīm.

         Briselē, 2018. gada 19. jūlijā

               Komisijas vārdā –

               priekšsēdētājs

            Jean-Claude JUNCKER

         (1)  OV 125, 11.7.1966., 2309. lpp.

         PIELIKUMS
         Direktīvas 66/402/EEK I pielikuma 2. punktu aizstāj ar šādu:

                        “2.

                        Kultūraugs atbilst šādiem standartiem attiecībā uz attālumiem no tuvumā esošiem putekšņu avotiem, kā rezultātā var notikt nevēlama svešappute:

                                    Kultūraugs

                                    Minimālais attālums

                                       Phalaris canariensis, Secale cereale, izņemot hibrīdus:

                                                —

                                                bāzes sēklu ražošanai

                                    300 m

                                                —

                                                sertificētu sēklu ražošanai

                                    250 m

                                       Sorghum spp.

                                                —

                                                bāzes sēklu ražošanai (*1)

                                    400 m

                                                —

                                                sertificētu sēklu ražošanai (*1)

                                    200 m

                                       xTriticosecale, pašapputes šķirnes

                                                —

                                                bāzes sēklu ražošanai

                                    50 m

                                                —

                                                sertificētu sēklu ražošanai

                                    20 m

                                    Zea mays

                                    200 m

                              Iepriekšējā tabulā norādītos minimālos attālumus var neievērot, ja ir pietiekama aizsardzība pret jebkādu nevēlamu svešapputi.”

            (*1)  Apgabalos, kuros S. halepense vai S. sudanense klātbūtne rada īpašas ar svešapputi saistītas bažas, piemēro šādus noteikumus:

                     a)

                     kultūraugus, ko izmanto Sorghum bicolor vai tā hibrīdu bāzes sēklu ražošanā, izolē ne mazāk kā 800 m attālumā no jebkādiem šādu piesārņojošu putekšņu avotiem;

                     b)

                     kultūraugus, ko izmanto sertificētu Sorghum bicolor vai tā hibrīdu sēklu ražošanā, izolē ne mazāk kā 400 m attālumā no jebkādiem šādu piesārņojošu putekšņu avotiem.


title: Komisijas Īstenošanas direktīva (ES) 2018/1028 (2018. gada 19. jūlijs), ar kuru labo Īstenošanas direktīvu (ES) 2016/2109, ar ko groza Padomes Direktīvu 66/401/EEK, lai iekļautu jaunas sugas un sugas Lolium x boucheanum Kunth botānisko nosaukumu (Dokuments attiecas uz EEZ.)

text:
               20.7.2018

               LV

               Eiropas Savienības Oficiālais Vēstnesis

               L 184/7

         KOMISIJAS ĪSTENOŠANAS DIREKTĪVA (ES) 2018/1028
   (2018. gada 19. jūlijs),
   ar kuru labo Īstenošanas direktīvu (ES) 2016/2109, ar ko groza Padomes Direktīvu 66/401/EEK, lai iekļautu jaunas sugas un sugas Lolium x boucheanum Kunth botānisko nosaukumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību (1), un jo īpaši tās 21.a pantu,
   tā kā:

               (1)

               Pārrakstīšanās kļūdas dēļ Komisijas Īstenošanas direktīvā (ES) 2016/2109 (2), ar ko grozīta Direktīva 66/401/EEK, no ieraksta “Poaceae (Gramineae)” Direktīvas 66/401/EEK III pielikumā kļūdas dēļ tika svītrota zemsvītras piezīmes atsauce “(1)”. Līdz ar to dalībvalstis vairs nevar piešķirt atļauju maksimālo partijas svaru palielināt līdz 25 tonnām gadījumā, kad piegādātājs šajā nolūkā ir saņēmis kompetentās iestādes atļauju.

               (2)

               Tāpēc Īstenošanas direktīvas (ES) 2016/2109 attiecīgais pielikums būtu attiecīgi jālabo.

               (3)

               Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Grozījums Īstenošanas direktīvā (ES) 2016/2109
   Īstenošanas direktīvas (ES) 2016/2109 pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2018. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmus minēto noteikumu tekstus.
   Tās šos noteikumus piemēro no 2019. gada 1. janvāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis tūlīt dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Stāšanās spēkā
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   4. pants
   Adresāti
   Šī direktīva ir adresēta dalībvalstīm.

      Briselē, 2018. gada 19. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV 125, 11.7.1966., 2298. lpp.

      (2)  Komisijas 2016. gada 1. decembra Īstenošanas direktīva (ES) 2016/2109, ar ko groza Padomes Direktīvu 66/401/EEK, lai iekļautu jaunas sugas un sugas Lolium x boucheanum Kunth botānisko nosaukumu (OV L 327, 2.12.2016., 59. lpp.).

      PIELIKUMS
      Komisijas Īstenošanas direktīvā (ES) 2016/2109, ar ko groza Padomes Direktīvas 66/401/EEK III pielikumu, proti, tās pielikuma 2. punktā tabulas pirmajā slejā ierakstu par “Poaceae (Gramineae)” aizstāj ar šādu ierakstu, kam pievienota zemsvītras piezīme:

         “Poaceae (Gramineae)
             (1)


title: Komisijas Īstenošanas direktīva (ES) 2018/100 (2018. gada 22. janvāris), ar ko groza Direktīvu 2003/90/EK un Direktīvu 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un konkrētu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem (Dokuments attiecas uz EEZ. )

text:
               23.1.2018

               LV

               Eiropas Savienības Oficiālais Vēstnesis

               L 17/34

         KOMISIJAS ĪSTENOŠANAS DIREKTĪVA (ES) 2018/100
   (2018. gada 22. janvāris),
   ar ko groza Direktīvu 2003/90/EK un Direktīvu 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un konkrētu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1) un jo īpaši tās 7. panta 2. punkta a) un b) apakšpunktu,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (2) un jo īpaši tās 7. panta 2. punkta a) un b) apakšpunktu,
   tā kā:

               (1)

               Komisijas Direktīvu 2003/90/EK (3) un Komisijas Direktīvu 2003/91/EK (4) pieņēma, lai nodrošinātu, ka dalībvalstu katalogos iekļautās šķirnes atbilst Kopienas Augu šķirņu biroja (CPVO) noteiktajiem protokoliem par obligāti pārbaudāmajām pazīmēm, kas jāņem vērā dažādu sugu pārbaudēs, un par obligātajiem šķirņu pārbaudes nosacījumiem, ciktāl šādi protokoli ir noteikti. Minētajās direktīvās paredzēts, ka CPVO protokolos neiekļautajām šķirnēm ir piemērojamas Starptautiskās Jaunu augu šķirņu aizsardzības savienības (UPOV) vadlīnijas.

               (2)

               Kopš pēdējiem grozījumiem, kas Direktīvā 2003/90/EK un Direktīvā 2003/91/EK izdarīti ar Komisijas Īstenošanas direktīvu (ES) 2016/1914 (5), CPVO un UPOV ir izstrādājuši vēl citus protokolus un vadlīnijas un atjauninājuši spēkā esošos protokolus un vadlīnijas.

               (3)

               Tāpēc attiecīgi būtu jāgroza Direktīva 2003/90/EK un Direktīva 2003/91/EK.

               (4)

               Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 2003/90/EK I un II pielikumu aizstāj ar šīs direktīvas pielikuma A daļas tekstu.
   2. pants
   Direktīvas 2003/91/EK pielikumus aizstāj ar šīs direktīvas pielikuma B daļas tekstu.
   3. pants
   Attiecībā uz pārbaudēm, kuras sāktas pirms 2018. gada 1. septembra, dalībvalstis Direktīvu 2003/90/EK un Direktīvu 2003/91/EK drīkst piemērot tajā redakcijā, ko piemēroja, pirms tika izdarīti grozījumi ar šo direktīvu.
   4. pants
   Dalībvalstis vēlākais līdz 2018. gada 31. augustam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
   Tās piemēro minētos noteikumus no 2018. gada 1. septembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   5. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm.

      Briselē, 2018. gada 22. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 193, 20.7.2002., 1. lpp.

      (2)  OV L 193, 20.7.2002., 33. lpp.

      (3)  Komisijas 2003. gada 6. oktobra Direktīva 2003/90/EK, ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem (OV L 254, 8.10.2003., 7. lpp.).

      (4)  Komisijas 2003. gada 6. oktobra Direktīva 2003/91/EK, kurā izklāstīti īstenošanas noteikumi, ar ko piemēro 7. pantu Padomes Direktīvā 2002/55/EK attiecībā uz raksturīgajām pazīmēm, kas obligāti jāaptver pārbaudē, un obligātajiem nosacījumiem dažādu dārzeņu sugu šķirņu pārbaudei (OV L 254, 8.10.2003., 11. lpp.).

      (5)  Komisijas 2016. gada 31. oktobra Īstenošanas direktīva (ES) 2016/1914, ar ko groza Direktīvu 2003/90/EK un Direktīvu 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un konkrētu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem (OV L 296, 1.11.2016., 7. lpp.).

      PIELIKUMS

         A DAĻA

      “
            I PIELIKUMS

               Direktīvas 1. panta 2. punkta a) apakšpunktā minēto to sugu saraksts, kurām jāatbilst

                  CPVO

               tehniskajiem protokoliem
                (1)

                        Zinātniskais nosaukums

                        Vispārpieņemtais nosaukums

                           CPVO protokols

                           Festuca arundinacea Schreb.

                        Niedru auzene

                        TP 39/1, 1.10.2015.

                           Festuca filiformis Pourr.

                        Šaurlapu aitu auzene

                        TP 67/1, 23.6.2011.

                           Festuca ovina L.

                        Aitu auzene

                        TP 67/1, 23.6.2011.

                           Festuca pratensis Huds.

                        Pļavas auzene

                        TP 39/1, 1.10.2015.

                           Festuca rubra L.

                        Sarkanā auzene

                        TP 67/1, 23.6.2011.

                           Festuca trachyphylla (Hack.) Krajina

                        Asā auzene

                        TP 67/1, 23.6.2011.

                           Lolium multiflorum Lam.

                        Daudzziedu airene

                        TP 4/1, 23.6.2011.

                           Lolium perenne L.

                        Ganību airene

                        TP 4/1, 23.6.2011.

                           Lolium × hybridum Hausskn.

                        Hibrīdā airene

                        TP 4/1, 23.6.2011.

                           Pisum sativum L.

                        Sējas zirņi

                        TP 7/2 rev. 2, 15.3.2017.

                           Poa pratensis L.

                        Pļavas skarene

                        TP 33/1, 15.3.2017.

                           Vicia sativa L.

                        Vasaras vīķi

                        TP 32/1, 19.4.2016.

                           Brassica napus L. var. napobrassica (L.) Rchb.

                        Lopbarības kāļi

                        TP 89/1, 11.3.2015.

                           Raphanus sativus L. var. oleiformis Pers.

                        Eļļas rutki

                        TP 178/1, 15.3.2017.

                           Brassica napus L.

                        Rapsis

                        TP 36/2, 16.11.2011.

                           Cannabis sativa L.

                        Kaņepes

                        TP 276/1, 28.11.2012.

                           Glycine max (L.) Merr.

                        Sojas pupas

                        TP 80/1, 15.3.2017.

                           Gossypium spp.

                        Kokvilna

                        TP 88/1, 19.4.2016.

                           Helianthus annuus L.

                        Saulespuķes

                        TP 81/1, 31.10.2002.

                           Linum usitatissimum L.

                        Šķiedras lini, eļļas lini

                        TP 57/2, 19.3.2014.

                           Sinapis alba L.

                        Baltās sinepes

                        TP 179/1, 15.3.2017.

                           Avena nuda L.

                        Kailgraudu auzas

                        TP 20/2, 1.10.2015.

                           Avena sativa L. (includes A. byzantina K. Koch)

                        Auzas (arī Bizantijas auzas)

                        TP 20/2, 1.10.2015.

                           Hordeum vulgare L.

                        Mieži

                        TP 19/4, 1.10.2015.

                           Oryza sativa L.

                        Rīsi

                        TP 16/3, 1.10.2015.

                           Secale cereale L.

                        Rudzi

                        TP 58/1, 31.10.2002.

                           xTriticosecale Wittm. ex A. Camus

                        Hibrīdi, kas radušies, krustojot Triticum ģints sugas ar Secale ģints sugām

                        TP 121/2 rev. 1, 16.2.2011.

                           Triticum aestivum L.

                        Kvieši

                        TP 3/4 rev. 2, 16.2.2011.

                           Triticum durum Desf.

                        Cietie kvieši

                        TP 120/3, 19.3.2014.

                           Zea mays L.

                        Kukurūza

                        TP 2/3, 11.3.2010.

                           Solanum tuberosum L.

                        Kartupeļi

                        TP 23/3, 15.3.2017.

            II PIELIKUMS

               Direktīvas 1. panta 2. punkta b) apakšpunktā minēto to sugu saraksts, kurām jāatbilst

                  UPOV

               pārbaužu vadlīnijām
                (2)

                        Zinātniskais nosaukums

                        Vispārpieņemtais nosaukums

                           UPOV vadlīnija

                           Beta vulgaris L.

                        Lopbarības bietes

                        TG 150/3, 4.11.1994.

                           Agrostis canina L.

                        Suņu smilga

                        TG 30/6, 12.10.1990.

                           Agrostis gigantea Roth.

                        Baltā smilga

                        TG 30/6, 12.10.1990.

                           Agrostis stolonifera L.

                        Ložņu smilga

                        TG 30/6, 12.10.1990.

                           Agrostis capillaris L.

                        Parastā smilga

                        TG 30/6, 12.10.1990.

                           Bromus catharticus Vahl

                        Akotu lāčauza

                        TG 180/3, 4.4.2001.

                           Bromus sitchensis Trin.

                        Sitkas lāčauza

                        TG 180/3, 4.4.2001.

                           Dactylis glomerata L.

                        Kamolzāle

                        TG 31/8, 17.4.2002.

                           xFestulolium Asch. et Graebn.

                        Hibrīdi, kas radušies, krustojot Festuca ģints sugu ar Lolium ģints sugu

                        TG 243/1, 9.4.2008.

                           Phleum nodosum L.

                        Gumainais timotiņš

                        TG 34/6, 7.11.1984.

                           Phleum pratense L.

                        Pļavas timotiņš

                        TG 34/6, 7.11.1984.

                           Lotus corniculatus L.

                        Ragainie vanagnadziņi

                        TG 193/1, 9.4.2008.

                           Lupinus albus L.

                        Baltā lupīna

                        TG 66/4, 31.3.2004.

                           Lupinus angustifolius L.

                        Šaurlapu lupīna

                        TG 66/4, 31.3.2004.

                           Lupinus luteus L.

                        Dzeltenā lupīna

                        TG 66/4, 31.3.2004.

                           Medicago doliata Carmign.

                        Taisndzeloņu lucerna

                        TG 228/1, 5.4.2006.

                           Medicago italica (Mill.) Fiori

                        Itālijas lucerna

                        TG 228/1, 5.4.2006.

                           Medicago littoralis Rohde ex Loisel.

                        Piekrastes lucerna

                        TG 228/1, 5.4.2006.

                           Medicago lupulina L.

                        Apiņu lucerna

                        TG 228/1, 5.4.2006.

                           Medicago murex Willd.

                        Dzeloņainā lucerna

                        TG 228/1, 5.4.2006.

                           Medicago polymorpha L.

                        Zobainā lucerna

                        TG 228/1, 5.4.2006.

                           Medicago rugosa Desr.

                        Krokainā lucerna

                        TG 228/1, 5.4.2006.

                           Medicago sativa L.

                        Sējas lucerna

                        TG 6/5, 6.4.2005.

                           Medicago scutellata (L.) Mill.

                        Vairoga lucerna

                        TG 228/1, 5.4.2006.

                           Medicago truncatula Gaertn.

                        Nošķeltā lucerna

                        TG 228/1, 5.4.2006.

                           Medicago × varia T. Martyn

                        Hibrīdā lucerna

                        TG 6/5, 6.4.2005.

                           Trifolium pratense L.

                        Sarkanais āboliņš

                        TG 5/7, 4.4.2001.

                           Trifolium repens L.

                        Baltais āboliņš

                        TG 38/7, 9.4.2003.

                           Vicia faba L.

                        Lauka pupas

                        TG 8/6, 17.4.2002.

                           Arachis hypogaea L.

                        Zemesrieksti

                        TG 93/4, 9.4.2014.

                           Brassica rapa L. var. silvestris (Lam.) Briggs

                        Ripsis

                        TG 185/3, 17.4.2002.

                           Carthamus tinctorius L.

                        Saflora sēklas

                        TG 134/3, 12.10.1990.

                           Papaver somniferum L.

                        Miega magones

                        TG 166/4, 9.4.2014.

                           Sorghum bicolor (L.) Moench

                        Sorgo

                        TG 122/4, 25.3.2015.

                           Sorghum sudanense (Piper) Stapf.

                        Drumonda sorgo/Sudānas zāle

                        TG 122/4, 25.3.2015.

                           Sorghum bicolor (L.) Moench × Sorghum sudanense (Piper) Stapf

                        Hibrīdi, kas radušies, krustojot Sorghum bicolor un Sorghum sudanense

                        TG 122/4, 25.3.2015.

                  ”

         B DAĻA

      “
            I PIELIKUMS

               Direktīvas 1. panta 2. punkta a) apakšpunktā minēto to sugu saraksts, kurām jāatbilst

                  CPVO

               pārbaužu protokoliem
                (3)

                        Zinātniskais nosaukums

                        Vispārpieņemtais nosaukums

                           CPVO protokols

                           Allium cepa L. (Cepa grupa)

                        Sīpoli un dārza sīpoli

                        TP 46/2, 1.4.2009.

                           Allium cepa L. (Aggregatum grupa)

                        Šalotes

                        TP 46/2, 1.4.2009.

                           Allium fistulosum L.

                        Lielloku sīpoli

                        TP 161/1, 11.3.2010.

                           Allium porrum L.

                        Puravi

                        TP 85/2, 1.4.2009.

                           Allium sativum L.

                        Ķiploki

                        TP 162/1, 25.3.2004.

                           Allium schoenoprasum L.

                        Maurloki

                        TP 198/2, 11.3.2015.

                           Apium graveolens L.

                        Selerijas

                        TP 82/1, 13.3.2008.

                           Apium graveolens L.

                        Sakņu selerijas

                        TP 74/1, 13.3.2008.

                           Asparagus officinalis L.

                        Sparģeļi

                        TP 130/2, 16.2.2011.

                           Beta vulgaris L.

                        Bietes, ieskaitot Cheltenham bietes

                        TP 60/1, 1.4.2009.

                           Beta vulgaris L.

                        Mangoldi jeb lapu bietes

                        TP 106/1, 11.3.2015.

                           Brassica oleracea L.

                        Lapu kāposti

                        TP 90/1, 16.2.2011.

                           Brassica oleracea L.

                        Ziedkāposti

                        TP 45/2 rev. 2, 15.3.2017.

                           Brassica oleracea L.

                        Sparģeļu kāposti jeb brokoļi

                        TP 151/2 rev. 2, 15.3.2017.

                           Brassica oleracea L.

                        Briseles kāposti

                        TP 54/2 rev. 2, 15.3.2017.

                           Brassica oleracea L.

                        Kolrābji

                        TP 65/1 rev. 2, 15.3.2017.

                           Brassica oleracea L.

                        Savojas kāposti, baltie galviņkāposti un sarkanie galviņkāposti

                        TP 48/3 rev. 2, 15.3.2017.

                           Brassica rapa L.

                        Ķīnas kāposti

                        TP 105/1, 13.3.2008.

                           Capsicum annuum L.

                        Sīvie dārzeņpipari vai dārzeņpipari

                        TP 76/2 rev. 2, 15.3.2017.

                           Cichorium endivia L.

                        Krokainās endīvijas un platlapu endīvijas

                        TP 118/3, 19.3.2014.

                           Cichorium intybus L.

                        Sakņu cigoriņi

                        TP 172/2, 1.12.2005.

                           Cichorium intybus L.

                        Parastie cigoriņi

                        TP 173/1, 25.3.2004.

                           Citrullus lanatus (Thunb.) Matsum. et Nakai

                        Arbūzi

                        TP 142/2, 19.3.2014.

                           Cucumis melo L.

                        Melones

                        TP 104/2, 21.3.2007.

                           Cucumis sativus L.

                        Gurķi un īsaugļu gurķi

                        TP 61/2, 13.3.2008.

                           Cucurbita maxima Duchesne

                        Lielaugļu ķirbji

                        TP 155/1, 11.3.2015.

                           Cucurbita pepo L.

                        Kabači vai tumšzaļie kabači

                        TP 119/1 rev., 19.3.2014.

                           Cynara cardunculus L.

                        Artišoki un lapu artišoki

                        TP 184/2, 27.2.2013.

                           Daucus carota L.

                        Galda burkāni un lopbarības burkāni

                        TP 49/3, 13.3.2008.

                           Foeniculum vulgare Mill.

                        Fenheļi

                        TP 183/1, 25.3.2004.

                           Lactuca sativa L.

                        Dārza salāti

                        TP 13/5 rev. 2, 15.3.2017.

                           Solanum lycopersicum L.

                        Tomāti

                        TP 44/4 rev. 2, 19.4.2016.

                           Petroselinum crispum (Mill.) Nyman ex A. W. Hill

                        Pētersīļi

                        TP 136/1, 21.3.2007.

                           Phaseolus coccineus L.

                        Daudzziedu pupiņas

                        TP 9/1, 21.3.2007.

                           Phaseolus vulgaris L.

                        Krūmu pupiņas un kāršu pupiņas

                        TP 12/4, 27.2.2013.

                           Pisum sativum L. (partim)

                        Šķautņainie zirņi, lobāmie zirņi un cukurzirņi

                        TP 7/2 rev. 2, 15.3.2017.

                           Raphanus sativus L.

                        Redīsi, rutki

                        TP 64/2 rev., 11.3.2015.

                           Rheum rhabarbarum L

                        Rabarberi

                        TP 62/1, 19.4.2016.

                           Scorzonera hispanica L.

                        Melnsakne

                        TP 116/1, 11.3.2015.

                           Solanum melongena L.

                        Baklažāni

                        TP 117/1, 13.3.2008.

                           Spinacia oleracea L.

                        Spināti

                        TP 55/5 rev. 2, 15.3.2017.

                           Valerianella locusta (L.) Laterr.

                        Lauka salāti

                        TP 75/2, 21.3.2007.

                           Vicia faba L. (partim)

                        Dārza pupas

                        TP Broadbean/1, 25.3.2004.

                           Zea mays L. (partim)

                        Cukurkukurūza un uzplīstošā kukurūza

                        TP 2/3, 11.3.2010.

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Tomātu potzari

                        TP 294/1 rev. 2, 15.3.2017.

                           Cucurbita maxima × Cucurbita moschata

                           Cucurbita maxima Duch. × Cucurbita moschata Duch. starpsugu hibrīdi izmantošanai par potcelmiem

                        TP 311/1, 15.3.2017.

            II PIELIKUMS

               Direktīvas 1. panta 2. punkta b) apakšpunktā minēto to sugu saraksts, kurām jāatbilst

                  UPOV

               pārbaužu vadlīnijām
                (4)

                        Zinātniskais nosaukums

                        Vispārpieņemtais nosaukums

                           UPOV vadlīnija

                           Brassica rapa L.

                        Rāceņi

                        TG 37/10, 4.4.2001.

                           Cichorium intybus L.

                        Liellapu cigoriņi vai itāļu cigoriņi

                        TG 154/4, 5.4.2017.

                  ”

         (1)  Šie protokoli ir pieejami CPVO tīmekļa vietnē (www.cpvo.europa.eu).

         (2)  Šīs vadlīnijas ir pieejamas UPOV tīmekļa vietnē (www.upov.int).

         (3)  Šie protokoli ir pieejami CPVO tīmekļa vietnē (www.cpvo.europa.eu).

         (4)  Šīs vadlīnijas ir pieejamas UPOV tīmekļa vietnē (www.upov.int).